ടോസ് നഷ്ടം, ഇന്ത്യക്ക് ബാറ്റിങ് ഇഷാന് കിഷനും ഷര്ദുല് ഠാക്കൂറും കളിക്കും ദുബൈ: ട്വന്റി 20 ലോകകപ്പില് ന്യൂസിലാന്ഡുമായി നിര്ണായക മത്സരത്തിനിറങ്ങുന്ന ഇന്ത്യക്ക് ടോസ് നഷ്ടം. ടോസ് നേടിയ ന്യൂസിലന്ഡ് നായകന് കെയിന് വില്യംസണ് ഇന്ത്യയെ ബാറ്റിങ്ങിന് അയച്ചു. ടൂര്ണമെന്റില് ഏറിയ പങ്ക് മത്സരങ്ങളും വിജയിച്ചത് രണ്ടാമത് ബാറ്റ് ചെയ്തവരാണ് എന്നതിനാല് തന്നെ ഇന്ത്യ ആശങ്കയോടെയാണ് ബാറ്റിങ്ങിനിറങ്ങുന്നത്. രോഹിത് ശര്മ ബാറ്റിങ്ങില് താഴോട്ട് ഇറങ്ങിയപ്പോള് ഇഷാന് കിഷനും കെ.എല് രാഹുലുമാണ് ഇന്ത്യക്കായി ഓപ്പണിങ്ങിന് ഇറങ്ങിയത്. ചുമലിന് പരിക്കേറ്റ സൂര്യകുമാര് യാദവിന് പകരം ഇഷാന് കിഷനെയും പേസര് ഭുവനേശ്വര് കുമാറിന് പകരം ഷര്ദുല് ഠാക്കൂറിനെയും ടീമിലുള്പ്പെടുത്തിയതായി നായകന് വിരാട് കോഹ്ലി അറിയിച്ചു. . ഗ്രൂപ് രണ്ടിലെ ആദ്യ കളിയില് പാകിസ്താനുമുന്നില് തകര്ന്നടിഞ്ഞ കോഹ്ലിക്കും കൂട്ടര്ക്കും ഇന്ന് ന്യൂസിലന്ഡിനോട് ജയിച്ചേ തീരൂ. തോറ്റാല്, ലോകകിരീടം വീണ്ടെടുക്കാമെന്ന സ്വപ്നം ഏെറക്കുറെ കുഴിച്ചുമൂടാം. പിന്നീടുള്ള മൂന്നു മത്സരങ്ങള് ജയിച്ചാലും സെമി ഫൈനല് സാധ്യത വിദൂരമാണ്. ജയിച്ചാല്, സെമി സാധ്യത സജീവമാക്കി നിലനിര്ത്താം. ഗ്രൂപ്പില് ഇന്ത്യക്കും ന്യൂസിലന്ഡിനും അഫ്ഗാനിസ്താനുമെതിരെ ജയിച്ച പാകിസ്താന് സെമി ഏെറക്കുറെ ഉറപ്പിച്ചിരിക്കുകയാണ്.ബാറ്റിങ് ഫോമിലാവണംപാകിസ്താനെതിരെ കളിയുടെ എല്ലാ മേഖലകളിലും നിഷ്പ്രഭമായ ഇന്ത്യക്ക് ന്യൂസിലന്ഡിനെതിരെ ജയിക്കണമെങ്കില് പ്രകടനം ഏറെ മെച്ചപ്പെടുത്തേണ്ടിവരും. ബാറ്റിങ്ങിലും ബൗളിങ്ങിലും നിറംമങ്ങിയ നിലയിലായിരുന്നു ഇന്ത്യ. ഇടംകൈയ്യന് പേസര് ഷഹിന്ഹാ അഫ്രീദിക്ക് മുന്നില് മുട്ടുമടക്കിയ ഓപണര്മാരായ രോഹിത് ശര്മക്കും ലോകേഷ് രാഹുലിനും ഇന്ന് സമാന എതിരാളിയെ നേരിടേണ്ടിവരും ട്രെന്റ് ബോള്ട്ടിനെ.